

 REPUBLIKA HRVATSKA, ŽUPANIJA ZAGREBAČKA

 ***OSNOVNA ŠKOLA JOSIPA ZORIĆA***Josipa Zorića 86, 10370 Dugo Selo

 Tel: 01 2753 604, 01 2753 847 Fax: 01 2774 146

 skola@os-jzorica-dugo-selo.skole.hr

 O I B: 74844839446 I B A N: HR3423600001102124331

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRAVILNIK O OSTVARIVANJU I KORIŠTENJU VLASTITIH PRIHODA**

Dugo Selo, ožujak 2021.

Na temelju članka 118. Zakona o odgoju i obrazovanju (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20.) i članka 29. Statuta Osnovne škole Josipa Zorića, Dugo Selo, Josipa Zorića 86, a u vezi sa člankom 34. Zakona o fiskalnoj odgovornosti (NN, br. 111/18) i članka 7. Uredbe o sastavljanju i predaji Izjave o fiskalnoj odgovornosti (NN, br. 95/19) , Školski odbor Osnovne škole Josipa Zorića, dana 29. ožujka 2021. godine donosi

**PRAVILNIK O OSTVARIVANJU I KORIŠTENJU VLASTITIH PRIHODA**

 Članak 1.

 Ovim Pravilnikom o ostvarivanju i korištenju vlastitih prihoda ( u daljnjem tekstu: Pravilnik) propisuju se materijalna i procesna pitanja u pogledu ostvarivanja i raspolaganja vlastitim prihodima.

Odredbe ovog Pravilnika ne odnose se na sredstva državnog proračuna, grada, općine, županije, namjenske prihode od sufinanciranja, tekuće donacije ostalih subjekata izvan proračuna te tekuće pomoći u okviru projekata.

 Vlastiti prihodi planiraju se u Županijskom proračunu Zagrebačke županije, ali bez obveze njihove uplate u Proračun.

 Članak 2.

 Sukladno članku 52. Zakona o proračunu ("Narodne novine" br. 87/08., 136/12. i 15/15.) vlastitim prihodima smatraju se prihodi koje Škola ostvari od obavljanja poslova na tržištu i tržišnim uvjetima.

 Škola može ostvarivati vlastite prihode, ukoliko osnivač Škole svojom odlukom drugačije ne odluči, od:

* davanja u zakup školskog prostora i opreme,
* otkupa starog papira, baterija i reciklažnog materijala (metal i sl.)
* kamata na depozite po viđenju
* ostalih nespomenutih prihoda.

 Članak 3.

Davanje u zakup školskog prostora i opreme

 Učionički i drugi prostor škole i to: dvorana za tjelesnu i zdravstvenu kulturu, učionice opće namjene, specijalizirane učionice i višenamjenski prostor mogu se iznajmiti zainteresiranim građanima, udrugama, ustanovama, trgovačkim društvima i drugim pravnim osobama ( u daljnjem tekstu: najmoprimci) za održavanje sastanaka, predavanja, radionica, rekreacije i sl., ako djelatnost koju bi obavljali u školskom prostoru nije u suprotnosti s obrazovnom i odgojnom funkcijom Škole.

 Članak 4.

 S korisnikom ravnatelj Škole sklapa ugovor o zakupu školskog prostora u kojem se pobliže uređuju uvjeti zakupa.

 U slučaju da se radi o zainteresiranim građanima, odnosno grupi građana, zahtjev podnosi zajednički predstavnik.

Članak 5.

 Evidencija o sklopljenim ugovorima o zakupu vodi se u tajništvu Škole, a nadzor i naplatu vlastitih prihoda vodi računovodstvo Škole, a prema posebnoj proceduri praćenja i naplate prihoda i primitaka Škole.

Članak 6.

 Škola tijekom školske godine, zajedno s učenicima, provodi akcije prikupljanja starog papira te poduzeće koje otkupljuju papir izdaje primku o prikupljenoj količini starog papira, a škola ispostavlja račun.

Članak 7.

Ostvareni vlastiti prihodi ukoliko osnivač Škole svojom odlukom drugačije ne odluči, koriste se za podmirenje:

* materijalno –financijskih rashoda Škole nastalih realizacijom programa i aktivnosti temeljem kojih su vlastiti prihodi ostvareni.
* troškova za podizanje razine učeničkog standarda kupnjom razne opreme
* rashodi za energiju u iznosu 20% ukupnih vlastitih prihoda prema odluci Osnivača
* troškovi seminara i stručnih usavršavanja radnika
* ostalih rashoda sukladno posebnoj Odluci uz prethodnu suglasnost Školskog odbora
* i svi ostali troškovi razvrstani po ekonomskoj klasifikaciji „3“ i „ 4“ koji proizlaze iz ukupnog poslovanja škole odnosno svi oni troškovi za koje nisu dostatni prihodi od Osnivača.

Članak 8.

Vlastiti prihodi ostvareni tijekom jedne kalendarske godine koji se ne utroše na pokrivanje troškova sukladno ovom Pravilniku u toj kalendarskoj godini prebacit će se u slijedeću kalendarsku godinu za podmirenje iste vrste troškova.

Članak 9.

Ovaj Pravilnik stupa na snagu danom donošenja.

KLASA : 003-05/21-01/1

URBROJ : 238/07-07-21-01

Dugo Selo, 29. ožujka 2021.godine

 Predsjednica Školskog odbora:

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Dijana Mihelčić, prof.

 Ravnateljica:

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Mara Mamuza, dipl. defektolog